
R E F E R A T    D E   A P R O B A R E 
[bookmark: _Hlk115789737][bookmark: _Hlk101950187]privind  aprobarea Documentației tehnico-economice și a Devizului general 
[bookmark: _Hlk109725284]pentru obiectivul de investiții "CONSOLIDARE TEREN PE DRUMUL
 VICINAL COMOARĂ ÎN SATUL VALEA BRADULUI, 
MUNICIPIUL BRAD"


În satul Valea Bradului, datorită alunecărilor de teren din imediata apropiere a drumului vicinal Comoara, există riscul afectării imobilelor din zonă, precum și surparea drumului.
Din aceste considerente se impune realizarea unei sprijiniri a taluzului existent pe o lungime de 60 m.
Soluția tehnică propusă prin documentația tehnico-economică, Proiect nr. 56/2022 elaborat de către S.C. STEFANDYGIO STRUCTURES S.R.L – Brad pentru protejarea taluzului pe drumul vicinal Comoara din satul Valea Bradului, constă în realizarea unui zid de sprijin cu o lungime de 60 m și înălțimea variabilă cuprinsă între 0,8 și 1,8 m.
Fundația va avea înălțimea de 1,3 m și lățimea de 1,2 m  între km  0+052 și km 0+060.
Elevația zidului se va realiza  în tronsoane de 4 m și va avea înălțimea variabilă cuprinsă  între 0,8 și 1,8 m, cu lățimea coronamentului de 0,40 m. 
 Pe pereții din spatele elevațiilor se va realiza o hidroizolație cu emulsie bituminoasă. Captarea  și evacuarea  apelor infiltrate se va realiza cu ajutorul unor drenuri cu cunete și barbacane.  
Valoarea Devizului General este de 196.208,90 lei cu TVA, respectiv 165.125,72 lei fără TVA, din care C+M = 165.523,85 lei cu TVA, respectiv 139.095,67 lei fără TVA.
În contextul celor de mai sus am inițiat prezentul proiect de hotărâre prin care am propus aprobarea Documentației tehnico-economice  și a Devizului general pentru obiectivul de investiții "CONSOLIDARE TEREN PE DRUMUL VICINAL COMOARĂ ÎN SATUL VALEA BRADULUI, MUNICIPIUL BRAD" și-l supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.	 
Invoc în susţinerea propunerii mele prevederile art. 44 alin. 1 din Legea nr. 273/2006 privind finanţele publice locale, cu modificările şi completările ulterioare, ale H.G. nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale O.U.G. nr. 168/2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, ale art.129 alin. 2 lit. d, alin. 4 lit. d din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

